ก.ค.ศ.จ่อคลอดเกณฑ์ใหม่สอบครูผู้ช่วย
มอบ สทศ.ออกข้อสอบภาค ก สร้างแรงจูงใจดึงครูเก่งสอน ร.ร.พัฒนา,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยความคืบหน้าการปรับหลักเกณฑ์การสอบแข่งขันเพื่อบรรจุและแต่งตั้งบุคคลเข้ารับราชการครูและบุคลากรทางการศึกษา ตำแหน่งครูผู้ช่วย สังกัดสำนักงานคณะกรรมการการศึกษาขั้นพื้นฐาน (สพฐ.) ว่า การประชุมคณะกรรมการ ข้าราชการครูและบุคลากรทางการศึกษา (ก.ค.ศ.) เร็วๆนี้จะมีการหารือหลักเกณฑ์การสอบครูผู้ช่วยแนวทางใหม่ ที่จะนำมาเริ่มใช้ในปี 2561 ซึ่งตนจะให้มีหน่วยงานกลางในการจัดสอบภาค ก ความรอบรู้ ความสามารถทั่วไป ความรู้ความเข้าใจเกี่ยวกับคุณธรรม จริยธรรม อุดมการณ์ของความเป็นครู มาตรฐานวิชาชีพ เช่นเดียวกับการสอบข้าราชการพลเรือนของสำนักงานคณะกรรมการข้าราชการพลเรือน (ก.พ.) โดยให้สถาบันทดสอบทางการศึกษาแห่งชาติ (สทศ.) เป็นผู้ออกข้อสอบ และจัดทำเป็นคลังข้อสอบครูผู้ช่วยแบบมาตรฐานกลางไม่ให้เกิดปัญหาร้องเรียนเหมือนที่ผ่านมา,รมว.ศึกษาธิการกล่าวอีกว่า ส่วนการสอบ ภาค ข ความรู้ความสามารถที่ใช้เฉพาะตำแหน่ง และ ภาค ค สอบสัมภาษณ์ ความเหมาะสมกับตำแหน่งและวิชาชีพ กำลังคิดอยู่ว่าหากโรงเรียนใดมีความพร้อมก็จะให้โรงเรียนดำเนินการ ส่วนโรงเรียนที่ไม่พร้อมก็ให้คณะกรรมการศึกษาธิการจังหวัด (กศจ.) เป็นผู้ดำเนินการ ทั้งนี้ การจัดสอบครูตามหลักเกณฑ์ใหม่อาจจะกำหนดเวลาการขึ้นบัญชีไว้ 2 ปี เป็นบัญชีกลางแบบ ก.พ. และให้ครูถือคะแนนสอบของตัวเองไปเลือกโรงเรียนเองเหมือนกับข้าราชการ ก.พ. ซึ่งจะเป็นการช่วยแก้ปัญหาที่แต่ละเขตพื้นที่การศึกษามีการขึ้นบัญชีไว้ แต่ไม่สามารถย้ายข้ามเขตพื้นที่การศึกษา ดังนั้น เรื่องนี้ถือเป็นการเปลี่ยนแปลงครั้งใหญ่ของการปฏิรูปการศึกษา,ตนเห็นว่าการปฏิรูปการศึกษาให้เห็นผล คือการให้คนดีคนเก่งเข้ามาเป็นครู และสร้างแรงจูงใจให้ครูเก่งๆเหล่านี้มาสอนในโรงเรียนที่มีเด็กอ่อนหรือในโรงเรียนที่กำลังต้องการพัฒนาด้วย.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยความคืบหน้าการปรับหลักเกณฑ์การสอบแข่งขันเพื่อบรรจุและแต่งตั้งบุคคลเข้ารับราชการครูและบุคลากรทางการศึกษา ตำแหน่งครูผู้ช่วย สังกัดสำนักงานคณะกรรมการการศึกษาขั้นพื้นฐาน (สพฐ.)
ธีระเกียรติ เจริญเศรษฐศิลป์,ข้าราชการครู,ออกข้อสอบ,ครูเก่ง,ข้อสอบ,การศึกษา